open-index/open-wikipedia-markdown huggingface dataset:
אשפוז בית

**אשפוז בית** (נקרא גם **אשפוז ביתי**) הוא טיפול תומך המתקיים בבית המטופל תחת מעקב רפואי, בניגוד לטיפול הניתן במרפאות או בבתי אבות. אשפוז בית מאפשר נגישות רפואית אשר מחליפה, במקרים מסוימים, אשפוז בבית חולים.

אמצעים טכנולוגיים ניידים מאפשרים להעניק שירותי אשפוז בביתו של החולה. כך למשל מכשיר א.ק.ג. נייד מאפשר ביצוע בדיקה בבית החולה ואבחון הפרעות קצב שונות, ומכשיר האולטרסאנד הנייד מזהה הצטברות נוזלים בגוף.

אשפוז בית מיועד לרוב לחולים הסובלים מזיהומים או לחולים כרוניים שחלה החמרה במצבם, אך הוא עדיין מוגדר יציב. הוא יכול להוות חלופה לאשפוז בבית חולים במצבים הבאים:

**מחלות זיהומיות** – דלקת ריאות, דלקת בדרכי השתן, קורונה, צלוליטיס (דלקת בעור), זיהום בדרכי העיכול

**מחלות כרוניות** – אי-ספיקת לב, מחלת ריאה חסימתית כרונית (COPD), אסתמה

**אורתופדיה** – פצעים קשיי ריפוי, זיהום לאחר ניתוח

'''הקאות יתר בהריון'''

**[[התייבשות]]**

ועוד

אשפוז בית הוא שירות הניתן במסגרת סל הבריאות וללא השתתפות עצמית ללקוחות כל קופות החולים. על מנת לקבל הפניה לאשפוז בית, יש לפנות לרופא משפחה או לצוות המיון / המחלקה, במידה והחולה נמצא בבית החולים.

רפואת ההוספיס המודרנית כוללת טיפול מקל לאלו שאינם בני טיפול והבראה בבתי חולים או בבתי אבות. בהוספיס בית מאפשרים לאנשים שאובחנו במחלות חשוכות מרפא ומצויים בשלב הסופי של המחלה לסיים את חייהם בכבוד ובבית.

הטיפול הפליאטיבי מפחית אשפוזים מיותרים, משפר אבחונים בחולי סרטן המקבלים טיפולים.

שירות ההוספיס הביתי מיועד לחולים סופניים הסובלים ממחלות אונקולוגיות או כרוניות: אי ספיקת לב, דמנציה, מחלות נוירולוגיות ועוד. השירות ניתן ללא השתתפות עצמית למבוטחי כל קופות החולים במסגרת "חוק החולה הנוטה למות"(2005) המסדיר את זכויות החולה הסופני. את הבקשה להוספיס בית ניתן להעביר לרופא המשפחה או לצוות המחלקה בבית החולים.

## ראו גם
* ביטוח בריאות ממלכתי
* חוק ביטוח בריאות ממלכתי
* ארגון הבריאות העולמי
* טלרפואה

## לקריאה נוספת
* אשפוזי בית במתווה תחליף אשפוז במחלקות הפנימיות, באתר ההסתדרות הרפואית בישראל
* 

## קישורים חיצוניים
* 

## הערות שוליים

קטגוריה:רפואה
קטגוריה:בריאות הציבור
קטגוריה:שיקום
כריסטיאן ליס

**כריסטיאן ליס** (באנגלית: **Christian Lees**; נולד ב-24 בנובמבר 1995) הוא שחקן קולנוע וטלוויזיה בריטי.

## ביוגרפיה
ליס נולד בלונדון ב-24 בנובמבר 1995. לליס אח תאום בשם ג'ונה גם הוא שחקן. בת דודתו היא השחקנית נטשה סיל.

## קריירה
ליס החל את קריירת המשחק המקצועית שלו בתחילת שנות העשרה שלו. הוא החל להופיע בתיאטרון. בגיל 9, ליס ערך את הופעת הבכורה שלו בווסט אנד. כריסטיאן הוא חבר בתיאטרון הבריטי הלאומי לנוער. בשנת 2015 הופיע עם אחיו ברשימת כוכבי המחר של המגזין HELLO.

הופעתו הראשונה בטלוויזיה הייתה בגיל 13 בסדרה "The Bill". שנה לאחר מכן הופיע בסדרה "Minder" ובסרט הקצר "ג'ני והתולעת" שביים איאן קלארק .

בשנת 2010 שיחק בסרט הכופר. בסרט גילם את נער הבר מצווה. באותה שנה שיחק בפרק בסדרה "Little Crackers" ובסרט הקצר, "The Long Lonely Walk".

בשנת 2012 שיחק בסדרה "Parents" ובפרק בקומדיית המצבים "Big Bad World".

בשנת 2014 שיחק בסרט הקצר "Gutpunch". שנה לאחר מכן שיחק בסרט הפנטזיה אגדת האגדות לצד סלמה הייק.

בשנת 2017 שיחק בתפקיד ראשי בסדרת הטלוויזיה "סאן רקורדס". הסדרה מספרת את סיפור הקמת חברת התקליטים של סם פיליפס משנות ה-50, כשליס מגלם את הזמר ג'רי לי לואיס.

בשנת 2021 שיחק בארבעה פרקים של קומדיית המצבים הבריטית "ללא מילים" ובסרט הקולנוע "The Phantom of the Ope". 

בשנת 2022 גילם את גלן מטלוק, נגן גיטרה בס, שנודע בעיקר כנגן הבס המקורי של להקת הפאנק הסקס פיסטולס. במיני סדרה "פיסטול".

## קישורים חיצוניים

## הערות שוליים

קטגוריה:שחקנים ילדים בריטים
קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:בריטים שנולדו ב-1995
אגרת הקודש

**אגרת הקודש** היא חיבור בענייני קדושת הזיווג מחברה אינו ידוע, רבים מייחסים אותה לרמב"ן.

## היסטוריה
האגרת נדפסה לראשונה ברומא ה'ש"ו ואחריה במהדורות רבות.

החיבור הוכנס למספר חיבורים קדומים: מנורת המאור הקדמון, שבילי אמונה לרבי מאיר אבן אלדבי, ספר המוסר לרבי יהודה כלץ וספר ראשית חכמה, האגרת תורגמה ללטינית וגרמנית ונדפסה פעמים רבות.

שמו המקורי של הספר אינו אגרת הקודש, הספר נודע גם בשמות נוספים: 'חבור האדם אל אשתו', 'חופת חתנים', 'מלמד לאדם לדעת', 'פתח הקודש', 'שער הקדושה', 'שערי צדק'.

הרצי"ה קוק המליץ שלא לקרא את החיבור בדור הזה בנימוק שאינו מתאים לדור.

## תוכן האגרת
היחס ליחסי מין ביהדות בתקופת חיבור הספר היה כדבר טכני הנצרך לצורך הבאת ילדים וכדבר מאוס ובזוי באדם, כך למשל כתב הרמב"ם בספר מורה נבוכים (חלק ב פרק לג): .

בתורת הקבלה שהמקור הקדום לנושא זה הוא בספר אגרת הקודש היחס ליחסי מין הוא כדבר קדוש ונשגב, וכלשון המחבר בפרק א:

האגרת מתחלקת לחמישה פרקים, הקדמה וחמש דרכים: 

* הקדמה למהות הספר ושיר פתיחה
* דרך א במהות החיבור – ביאור ענייני החיבור על פי תורת הסוד
* דרך ב בזמן החיבור – המלצות המחבר לזמן קיום החיבור
* דרך ג במזון החיבור – המחבר ממליץ על מאכלים המועילים לחיבור 
* דרך ד בכוונת החיבור – המלצות על מחשבות קדושות בעת הזיווג
* דרך ה באיכות החיבור – המחבר ממליץ שאדם ישמח את אשתו בעת הזיווג

## מחבר האגרת
זהות מחבר האגרת אינה ברורה, הדעה המקובלת בעבר הייתה שמחבר האגרת הוא רמב"ן וכך כתב גם רבי ישראל אלנקווה בספר מנורת המאור.

כיום הוכח שמחבר האגרת אינו רמב"ן, במחקר הועלו מספר טענות לכך:

גרשום שלום העלה מספר טענות. הראשונה, שהאגרת עושה שימוש נרחב במילה "סוד", בעוד הרמב"ן אינו נוהג לבאר את סודותיו אלא רק בקיצור. עוד טען שהריקאנטי אשר בכל מקום שמצטט מהרמב"ן מביאו בשם אומרו, אך בהביאו את איגרת הקודש אינו מציין שהיא לרמב"ן.

טענתו העיקרית של רח"ד שעוועל היא שיחס המחבר ליחסי מין הוא כדבר קדוש וזה הבסיס העיקרי של האגרת, ויתרה מכך מתקיף את הרמב"ם שטען שהמין הוא חרפה לאדם ודבר מאוס, אך רמב"ן עצמו מסכים עם הרמב"ם וכותב בפירושו "כי המשגל דבר מרוחק ונמאס בתורה".

כך טען גם שדרך רמב"ן לצטט את דברי חז"ל בצורה מדויקת מה שלא נראה באגרת הקודש, ואף הלשון "הקבלה הפנימית" המופיעה בספר אינה לשונו הרגילה של רמב"ן.

### אחד מהאחים רבי עזרא ורבי עזריאל
שעוועל יחס את האיגרת לאחד מהרבנים עזרא ועזריאל זאת מדברי הריקאנטי בספר טעמי המצוות אשר מביא קטע מאיגרת הקודש ולאחר מכן מביא קיצור של קטע זה בשם רבי עזריאל. כך הוכיח גם שרגא אברמסון מתוך מובאה בשם רבי עזרא בדרשות רבי יהושע אבן שועיב אשר נמצאת באיגרת.

יהונתן גארב טען שמחבר האגרת הוא בן חוגם אך לא בהכרח הם עצמם.

### רבי יוסף ג'יקטליה
גרשם שלום שיער באופן לא ודאי שמחברה הוא רבי יוסף ג'יקטיליה, מתוך הסתמכות על דימויים בין האיגרת לספר טעמי המצוות, אך חזר בו בספרו פרקי יסוד בהבנת הקבלה וסמליה. יהודה ליבס כתב שמחקרו של שלום שנדפס מחדש לאחר מותו לא רלוונטי לאחר שהוכח שמחבר ספר טעמי המצוות הוא רבי יוסף הבא משושן הבירה.

רויטל טויטו הוכיחה מתוך השוואות לשוניות שונות שמחבר האגרת הוא רבי יוסף ג'יקטליה.

יהודה זייבלד כתב על השערות אלו שבאותה מידה ניתן לייחס את הספר לרבי יצחק החסיד שהשתמש בביטוי הנדיר לתקופתו "ריבונו של עולם" בדומה למחבר האגרת.

## קישורים חיצוניים

* 
* יעקב שמואל שפיגל, האם לפנינו קטע חדש מאגרת הקודש המיוחסת לרמב"ן?, **קריית ספר**, נא, ירושלים תשל"ז, 188-191.
* אגרת הקודש באתר דעת.

## הערות שוליים

קטגוריה:ספרות הראשונים
סמסונג גלקסי A50

**סמסונג גלקסי A50** (באנגלית: **Samsung Galaxy A50**) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הושק ב-25 בפברואר 2019, וב-13 ביולי 2019 בארצות הברית. ב-2019 היה הסמארטפון הנמכר ביותר של סמסונג, והנמכר ביותר באירופה, והטלפון השלישי הנמכר ביותר בעולם. הוא יורשו של סמסונג גלקסי (A8 (2018, וסמסונג גלקסי A7 (2018).

## מפרט
### חומרה
המכשיר מצויד במסך מסוג סופר AMOLED בתצוגת Infinity-U, בגודל 6.4 אינץ' וברזולוציית 2340×1080 פיקסלים, ביחס רוחב-גובה של 19.5:9.

המכשיר מופעל על ידי מעבד בעל שמונה ליבות, כאשר 4 מהן פועלות בתדר עבודה של 2.3 ג'יגה הרץ, וה-4 הנותרות פועלות בתדר עבודה של 1.6 ג'יגה הרץ. במכשיר ישנה מערכת על שבב מדגם Exynos 9610. למכשיר אחסון פנימי בנפח 64 או 128 ג'יגה בייט, שניתן להרחיבו באמצעות כרטיס MicroSD עד ל-512 ג'יגה בייט וזיכרון RAM בנפח 4 או 6 ג'יגה בייט. כמו כן, המכשיר מופעל על ידי סוללה בקיבולת 4000 מיליאמפר-שעה.

המכשיר מצויד בחיישן טביעות אצבע אופטי, ותכונת זיהוי פנים.

#### מצלמה
המכשיר מצויד במערך בעל שלושה מצלמות אחוריות, ומצלמה אחת קדמית, הכולל: מצלמה רחבה ברזולוציה 25 מגה פיקסל; מצלמה אולטרה רחבה בשדה ראייה של 123 מעלות ברזולוציה 8 מגה פיקסל; ומצלמת חיישן עומק ברזולוציה 5 מגה פיקסל; ומצלמה קדמית ברזולוציה 25 מגה פיקסל.

### תוכנה
המכשיר הושק כשמותקנת עליו אנדרואיד פאי 9.0 בממשק המותאם של סמסונג - One UI 1.1.

באפריל 2020 המכשיר עודכן בעדכון תוכנה, וקיבל את מערכת ההפעלה אנדרואיד 10 בממשק המותאם של סמסונג - One UI 2.0, התכונות כוללות את Bixby ,Google Assistant, ו-Samsung Pay. בדצמבר 2020 המכשיר עודכן לממשק - One UI 2.5.

במרץ 2021 המכשיר עודכן בעדכון התוכנה הסופי למכשיר, למערכת ההפעלה אנדרואיד 11 בממשק המותאם של סמסונג - One UI 3.1.

## קישורים חיצוניים

* 

## הערות שוליים

קטגוריה:טלפונים סלולריים של סמסונג
קטגוריה:מכשירי אנדרואיד
A50
קטגוריה:מכשירים שהושקו ב-2019
יצחק מירילשוילי

**יצחק ויאצ'סלב מִירִילַשְׁוִילִי** (לעיתים נפוץ הכתיב **מירלשוילי**; נולד ב־1 במרץ 1984 בסנקט פטרבורג). הוא איש עסקים, מיליארדר ופילנתרופ חרדי, מעשירי ומשפיעי ישראל ורוסיה. ברשותו חברות בתחום הנדל"ן, יהלומים, הייטק, תקשורת, אנרגיה וקמעונאות. בין היתר, בבעלותו חברת "ערוץ יהודי ישראלי", המפעילה את ערוץ "עכשיו 14", תחנות הרדיו החרדי "קול חי" ואתר "חדשות 0404", וחברת "ערוץ כלכלי ישראלי" שבבעלותה "ערוץ הכלכלה"  וכן החברה הציבורית "רוטשטיין נדל"ן". ייסד וניהל בעבר חברות שונות, בהן הרשת החברתית הגדולה ברוסיה VK ורשת הסופרים "אחד".

## ביוגרפיה
יצחק מירילשוילי, הידוע בכינוי **סלבה מירילשוילי**, הוא בנו של ד"ר מיכאל מירילשוילי, איש עסקים ופילנתרופ ישראלי יליד קולאשי שבגאורגיה.

בשנת 1995 עלה לישראל, ובין השנים 1998–2002 למד בתיכון האמריקאי בכפר שמריהו. לאחר מכן נסע ללמוד כלכלה באוניברסיטת טאפטס בבוסטון וסיים את לימודי התואר הראשון בשנת 2006.

מירילשוילי, המתגורר בהרצליה פיתוח, נשוי ואב לשניים.

## מיזמים בבעלותו
### VK
בשנת 2006 היה מירישוילי שותף ומייסד של הרשת החברתית VKontakte (המכונה VK) עם פאבל דורוב ועם חברו לספסל הלימודים לב לבייב. לשם הקמתה גייסו השלושה השקעה מחברת Digital Sky Technologies של יורי מילנר. מירילשוילי כיהן כיו"ר VKontakte והחזיק במניות החברה. בשנת 2013 מכר מירילשוילי את מניותיו תמורת יותר ממיליארד דולר והיה לאחד האנשים העשירים בישראל.

### פלאריום
מירילשוילי החזיק ב־35% מהמניות של פלאריום, חברת אפליקציות ומשחקים מקוונים שנוסדה בשנת 2009. בשנת 2017 נמכרה פלאריום לחברת אריסטוקרט, חברה ציבורית אוסטרלית, תמורת סכום הנאמד בכ־500 מיליון דולר.

### נדל"ן
יצחק מירילשוילי הוא בעל המניות היחיד ויו"ר חברת קוף דלת נדל"ן מניב בע"מ – חברת אחזקות המנהלת את תיק ההשקעות של קבוצתו ומרכזה בהרצליה. החברה משקיעה בנדל"ן ובתשתיות בעיקר בארצות הברית, בישראל, ברוסיה ובאירופה.

מירילשוילי הוא בעל השליטה בחברה הציבורית רוטשטיין נדל"ן בע"מ – הוא מחזיק ב־73% ממניות חברת אבני שוהם ייזום בע"מ, המחזיקה ב־66% ממניות רוטשטיין נדל"ן.

### תקשורת
מירילשוילי הוא בעל השליטה בחברת ערוץ יהודי ישראלי אשר בבעלותה ערוץ עכשיו 14, תחנות הרדיו החרדי קול חי, ואתר חדשות 0404.

ביוני 2024 הקים את חברת ערוץ כלכלי ישראלי וערוץ הכלכלה הראשון בישראל מסוגו.

### חינוך
בשנת 2013 יזם מירילשוילי את הקמתו של "קינג סולומון סקול", בית ספר פרטי מגיל גן ועד לתיכון אשר תואר כיוקרתי ואקסקלוסיבי. בית הספר נמצא במתחם הכפר הירוק ברמת השרון ותלמידיו, הנבחנים בתוכנית בגרויות בינלאומית, אינם זכאים לתעודת בגרות ישראלית. מירילשוילי הוא התורם המרכזי לעמותה המפעילה את בית הספר ונמנה עם מייסדיה לצד הרבנים משה שילת ואליהו עמר. בראש העמותה עומד נתנאל סימן טוב, המכהן גם כנציגו של מירילשוילי בערוץ 14.

### ספאר
בספטמבר 2023 פורסם כי מירילשוילי ייכנס לשותפות עם איש העסקים עמית זאב בקשר לכניסתה של חברת ספאר ההולנדית לשוק הישראלי. במסגרת השותפות, יחזיק מירילשוילי בכ-20% ממניותיה של חברה שתוקם לצורך השקת רשת ספאר בישראל, אשר לה יינתן הזיכיון על המותג "ספאר", ואשר זאב ישמש כמנכ"ל שלה.

## קישורים חיצוניים
* 
* 

## הערות שוליים

קטגוריה:מיליארדרים ישראלים
קטגוריה:נדבנים ישראלים
קטגוריה:ישראלים ילידי ברית המועצות
קטגוריה:בוגרי אוניברסיטת טאפטס
קטגוריה:יזמים ישראלים
קטגוריה:עולים בשנות ה-1990
קטגוריה:הרצליה פיתוח: אישים
קטגוריה:אנשי עסקים יהודים גאורגים
קטגוריה:ישראלים שנולדו ב-1984
ישיבה על קברו

**ישיבה על קברו** הוא מנהג יהודי המוזכר בתלמוד, לפיו נהגו לקבוע סדרי לימוד קבועים (=ישיבה) בסמוך לקבר של הנפטר, למשך תקופה מסוימת.

כיום אמירה זו משמשת כפתגם, כאשר רוצים לציין כי הלימוד נעשה עבור נפטר מסוים ולזכותו.

## המנהג
במסגרת דיון על התיאור בספר דברי הימים בעניין מותו של חזקיהו המלך:  לפי התלמוד: . כלומר עסקו בלימוד תורה על קברו, והמחלוקת בין החכמים היא כמה זמן התקיימה ישיבה זו: שלושה ימים, שבעה ימים או שלושים ימים. לפי מדרש רבה, ישיבה זו הייתה קבועה.

התוספות מנמקים מדוע חלקו כבוד לחזקיהו דווקא בדרך זו: "לפי שהרבה תורה בישראל, כדאמרינן בחלק שבדקו מדן ועד באר שבע ולא מצאו איש ואשה תינוק ותינוקת שלא היו בקיאים בטומאה וטהרה." כלומר, שחזקיה גרם לכך שיהיו הכל בקיאים בתורה כולה, וכהוקרה על כך קבעו ישיבה על קברו.

הרמב"ם מביא מנהג זה בהלכות אבלות: "מלך שמת ... ומושיבין ישיבה על קברו שבעה ימים, שנאמר 'וכבוד עשו לו במותו' זה שהושיבו לו ישיבה על קברו; ונשיא שמת אין מבטלין ישיבתו יתר על שלשים יום". דבריו עומדים בניגוד לדברי התוספות, מהם עולה שרק כלפי חזקיהו נהגו כך.

בימי הביניים היה נהוג להושיב ישיבה על קברו של רב שנפטר.

## לעג לרש
הראשונים התקשו כיצד התירו ללמוד בסמוך לקבר, ולא חששו לאיסור "לעג לרש", על פיו אין לקיים מצוות בקרבת מת, מפני שיש בכך משום זלזול במת בכך שמראה כאילו המת אינו יכול לקיים מצוות. בדבר נאמרו כמה הסברים:

*התוספות כתבו שהישיבה הייתה "לא על קברו ממש אלא ברחוק ארבע אמות, דליכא לועג לרש", כלומר הישיבה הייתה מרוחקת מעט מהקבר.

*לפי הסבר נוסף, האיסור ללמוד תורה בפני המת אינו אלא לפני קבורתו, אך לאחר הקבורה אין בכך משום לעג לרש משום שאף למת יש חלק בלימוד - על פי דברי חז"ל שהאומר דבר בשם אדם שנפטר "שפתיו דובבות בקבר".

*לדעת הר"י מיגש, כאשר לימוד התורה נעשה לכבודו של המת, אין בכך משום "לעג", וכך נפסק בשולחן ערוך: "מותר לומר פסוקים ודרשה לכבוד המת בתוך ארבע אמותיו או בבית הקברות", אך יש הנמנעים מכך.

*הסבר נוסף הוא שכאשר הנפטר לימד והרבה תורה, כמו במקרה של חזקיה, אין בכך משום לעג לרש כיוון שזכותו עומדת לו אף לאחר מותו, והוא אינו מוגדר כ"רש".

## הערות שוליים

קטגוריה:פטירה ואבל ביהדות
קטגוריה:מצוות תלמוד תורה
Hearts Ain't Gonna Lie

"**Hearts Ain't Gonna Lie**" הוא סינגל של הזמרת-יוצרת הבריטית, ארליסה , ושל הדיג'יי והמפיק המוזיקלי הבריטי, ג'ונאס בלו, שיצא, על ידי וירג'ין EMI רקורדס, ב-5 בינואר 2018.

נכון לנובמבר 2021, השיר הושמע למעלה מ-27 מיליון פעמים בספוטיפיי.

## וידאו קליפ
הווידאו קליפ של השיר יצא לראשונה בערוץ היוטיוב של ארליסה ב-18 בינואר 2018. נכון לנובמבר 2021, הווידאו קליפ נצפה למעלה מ-5 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ג'ונאס בלו
קטגוריה:שירים באנגלית
קטגוריה:שירים שנכתבו על ידי ג'ונאס בלו
קטגוריה:בלדות פופ
קטגוריה:סינגלים בהוצאת וירג'ין EMI רקורדס
Back & Forth

"**Back & Forth**" הוא סינגל של התקליטן האמריקאי, MK, המפיק המוזיקלי הבריטי, ג'ונאס בלו, והזמרת האנגליה, בקי היל, שיצא על ידי סוני מיוזיק אנטרטיינמנט, ב-7 בספטמבר 2018.

נכון לנובמבר 2021, השיר הושמע למעלה מ-133 מיליון פעמים בספוטיפיי.

## וידאו קליפ
הווידאו קליפ של השיר יצא לראשונה בערוץ היוטיוב של MK ב-23 באוקטובר 2018. נכון לנובמבר 2021, הווידאו קליפ נצפה למעלה מ-15 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ונאס בלו
קטגוריה:שירי בקי היל
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:שירים שנכתבו על ידי ג'ונאס בלו
קטגוריה:שירי מוזיקת האוס אמריקאיים
צוות פיקוויק

**צוות פיקוויק** (באנגלית: **Pikwik Pack**) היא סדרת טלוויזיה מונפשת קנדית, שנוצרה על ידי מרי ברדין, פרנק פלקון ורייצ'ל ריד מרכוס. הסדרה הופקה על ידי Guru Studio ו-Corus Entertainment.

הסדרה החלה את שידוריה בערוץ דיסני ג'וניור בארצות הברית ב-7 בנובמבר 2020, ואף הופצה בשירות הזרמת המדיה הולו. בקנדה, הסדרה החלה את שידוריה ב-26 בדצמבר בערוץ Treehouse TV; החל מ-14 בינואר, הסדרה משודרת גם בערוץ דיסני ג'וניור. בממלכה המאוחדת, הסדרה החלה את שידוריה בערוץ Tiny Pop ב-1 בספטמבר 2021. באוסטרליה וניו זילנד, הסדרה עלתה לשירות הזרמת המדיה דיסני+ ב-7 ביולי 2021. בסינגפור, הסדרה משודרת בערוץ 5 ברצועת השידור .

בישראל, הסדרה החלה את שידוריה בערוץ הופ! ב-2 בנובמבר 2021, במסגרת רצועת השידור "הופ'לה". הסדרה הוסרה מלוח השידורים של הערוץ ב-1 ביוני 2022, שבעה חודשים לאחר עלייתה לשידור, ובהמשך אותה שנה, אף הוסרו כל אזכוריה של הסדרה ברשתות החברתיות וכן באתר האינטרנט של הערוץ. עם עליית שירות הזרמת המדיה FreeTV ב-26 באפריל 2023, הסדרה החלה להיות משודרת בערוץ בשם "הופ! פלא" המסופק על ידי השירות.

## תקציר העלילה
הסדרה עוקבת אחר ארבע חיות צבעוניות: סוקי הקיפודה, אקסל הדביבון, הייזל החתולה וטיבור ההיפופוטם. בכל יום, חבילה אחרת מגיעה לדואר פיקוויק, ועליהם להעביר אותה לאזרחי עירם.

## מדבבים
הדיבוב העברי בוים על ידי לורה שופוב, והופק על ידי ספיר רון ארגמן ותומר קאופמן. הדיבוב נעשה באולפני וידאופילם אינטרנשיונל.

בשפת המקור של הסדרה, דמויות נוספות שהופיעו במהלך הסדרה דובבו על ידי טילור פוטרמן, גלי דנגו, בראד אדמסון, סטייסי דפאס, קורי דוראן, איאן הו, מרקדה מקיי, רון רובין ושושנה ספרלינג. בדיבוב העברי של הסדרה, הן דובבו על ידי עמי מנדלמן, דן שצברג, טליה ברקאי, איתמר סגל, לורה שופוב, ספיר רון ארגמן, רועי אבירן, רוני וכנר, שירי בכר, דנה ניסקי, לביא עזיזה, אדל קטורזה ,אלון רינדר ותומר קאופמן

## שידור

## פרקים

## קישורים חיצוניים

* 

## ביאורים

## הערות שוליים

קטגוריה:סדרות טלוויזיה קנדיות לילדים
קטגוריה:סדרות הנפשה קנדיות
קטגוריה:תוכניות טלוויזיה שעלו לשידור בשנות ה-2020
קטגוריה:ערוץ הופ!: תוכניות רכש
קטגוריה:ערוץ פלא: סדרות
סמסונג גלקסי A30

**סמסונג גלקסי A30** (באנגלית: **Samsung Galaxy A30**) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז ב-25 בפברואר 2019 עם סמסונג גלקסי A10 וסמסונג גלקסי A50 בקונגרס העולמי נייד, הוא הושק ב-2 במרץ 2019. סמסונג ייצרה מעל 9.2 מיליון יחידות.

## מפרט
### חומרה
המכשיר מצויד במסך מסוג סופר AMOLED בתצוגת Infinity-U, בגודל 6.4 אינץ' וברזולוציית 1080×2340 פיקסלים.

המכשיר מופעל על ידי מעבד בעל שמונה ליבות, כאשר 2 מהן פועלות בתדר עבודה של 1.8 ג'יגה הרץ, וה-6 הנותרות פועלות בתדר עבודה של 1.6 ג'יגה הרץ. במכשיר ישנה מערכת על שבב מדגם Exynos 7904. למכשיר אחסון פנימי של בנפח 32 או 64 ג'יגה בייט, שניתן להרחיבו באמצעות כרטיס microSD עד ל-512 ג'יגה בייט, וזיכרון RAM בנפח 3 או 4 ג'יגה בייט. כמו כן, המכשיר מופעל על ידי סוללה בקיבולת 4000 מיליאמפר-שעה. למכשיר ישנו חריץ ייעודי ל-microSIM, וחריץ ננו SIM כפול התומך ב-VolTE.

#### מצלמה
המכשיר מצויד במערך בעל שתי מצלמות אחוריות, ומצלמה אחת קדמית, הכולל: מצלמה אחורית עם עדשה כפולה ברזולוציה 25 מגה פיקסל; עדשה ראשית ברזולוציה 16 מגה פיקסל עם מיקוד אוטומטי לזיהוי פנים; עדשת המצלמה השנייה אולטרה רחבה בשדה ראייה של 123 מעלות ברזולוציה 5 מגה פיקסל; המצלמה הקדמית ברזולוציה 16 מגה פיקסל.

### תוכנה
המכשיר הושק כשמותקנת עליו מערכת ההפעלה אנדרואיד פאי 9.0 בממשק המותאם של סמסונג - One UI 1.0. המכשיר תומך בבלוטות' 5.0, קישוריות Wi-Fi ושירותים כגון: BIxby Assistant, Samsung Pay ו-Samsung Health.

## קישורים חיצוניים

* 

## הערות שוליים

קטגוריה:טלפונים סלולריים של סמסונג
קטגוריה:מכשירי אנדרואיד
A30
קטגוריה:מכשירים שהושקו ב-2019
התקוממות המדינה האסלאמית בעיראק (2017–הווה)

**התקוממות המדינה האסלאמית בעיראק** היא התקוממות מתמשכת בעצימות נמוכה. ההתקוממות החלה בחודש דצמבר 2017 לאחר שארגון הטרור המדינה האסלאמית (דאעש) איבד את השליטה הטריטוריאלית שלו בשטחים שכבש בעיראק במהלך מלחמת האזרחים בשנים 2013–2017. דאעש וארגון הטרור "ברית הדגלים הלבנים" (שהוא חלק מארגון אנסאר אל-אסלאם) נלחמו נגד צבא עיראק (שמגובה על ידי ארצות הברית ועל ידי מדינות אחרות שמשתתפות בהתערבות הבינלאומית נגד המדינה האסלאמית) ונגד מליציות שיעיות במדינה הנתמכות על ידי איראן.

## רקע
המרד הוא המשך ישיר של מלחמת האזרחים בעיראק בשנים 2013–2014, כאשר דאעש ממשיכה להוות אופוזיציה חמושה נגד הממשלה העיראקית השיעית. יחד עם דאעש, מורדים נוספים הנלחמים בממשלה כוללים קבוצה המכונה "הדגלים הלבנים" אשר על פי הדיווחים מורכבת מחברי דאעש לשעבר ומורדים כורדים, וממשלת עיראק מאמינה כי היא חלק מ"אנסאר אל-אסלאם" ואולי מזוהה עם אל-קאעידה. הקבוצה פועלת בעיקר במחוז כירכוכ והשתמשה במגוון של טקטיקות גרילה נגד כוחות הממשלה. בספטמבר 2017, אבו בכר אל-בגדאדי, מנהיג דאעש, קרא לתומכי דאעש ברחבי העולם לפתוח בהתקפות על כלי תקשורת מערביים והמשיך בהודעתו בשם דאעש להתמקד במאבק במתקפה הדו-כיוונית על האומה המוסלמית; הצהרות אלו סימנו חריגה מהרטוריקה הקודמת שהתמקדה בבניין המדינה של דאעש ובישרו שינוי באסטרטגיה של דאעש לעבר התקוממות קלאסית.

## מהלך המרד
מאז שדאעש איבד את כל שטחי הכיבוש שלו בעיראק בסוף 2017, שהוכרז כניצחון עיראק על דאעש ונראה באופן נרחב כקץ למלחמה, והוכרז ככזה על ידי ראש ממשלת עיראק, חיידר אל-עבאדי, התרחשו מספר תקריות אלימות בביצוע הצדדים המסוכסכים. למרות הכרזת הניצחון של עיראק על דאעש, הקבוצה נתפסת ככל הנראה כרחוקה מלהסתלק מעיראק וממשיכה לשמור על נוכחות ברחבי המדינה, ועדיין מסוגלת לבצע התקפות והתכתשויות עם כוחות פרו-ממשלתיים. דאעש מנהל מלחמת גרילה עם נוכחות חזקה במחוזות כירכוכ, דיאלא, סלאח א-דין, וסולימאניה. לדאעש גם נוכחות בולטת בערים כירכוכ, חלבג'ה וטוז אלדוזה וביצעה תקיפות ליליות באזורים כפריים.

על פי הדיווחים, לוחמי דאעש עוברים בכפרים במהלך היום ללא הפרעה של כוחות הביטחון, ומקומיים התבקשו על ידי דאעש לתת ללוחמים מזון ולתת מידע על מקום הימצאו של אנשי צבא עיראק, המקומיים גם הצהירו כי לוחמי דאעש פולשים לעיתים קרובות למסגדים. בין הפעולות של דאעש ניתן למנות התנקשויות, חטיפות, פשיטות ומארבים.

החל משנת 2021, גורמים רשמיים בארצות הברית הזהירו כי דאעש "נשאר מסוגל לנהל התקוממות ממושכת", אך גם תיארו את דאעש בעיראק כ"מתמעט". המודיעין העיראקי העריך כי לדאעש יש 2,000–3,000 לוחמים בעיראק.

בעקבות תבוסתו של דאעש בדצמבר 2017, הארגון נחלש מאוד והאלימות בעיראק צומצמה בחדות. 12 אזרחים איבדו את חייהם מתקריות הקשורות לאלימות במהלך אוקטובר 2021, הנתון הנמוך ביותר מזה 18 שנים.

## קישורים חיצוניים
* עופרה בנג'יו, ההתקוממות בעיראק: לאן מכאן?, באתר מרכז בגין-סאדאת למחקרים אסטרטגיים, 10 בינואר 2020

## הערות שוליים

קטגוריה:יחסי סונים–שיעים
קטגוריה:מלחמות עיראק
קטגוריה:קרבות המדינה האסלאמית
קטגוריה:עיראק: היסטוריה
My Heart Sings

***My Heart Sings*** (בעברית: "**לבי שר**") הוא האלבום ה-14 של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, בשנת 1961, לאחר שהוקלט בחודש אפריל אותה השנה.

## רשימת רצועות

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
Mr. Broadway: Tony's Greatest Broadway Hits

***Mr. Broadway: Tony's Greatest Broadway Hits*** הוא אלבום הלהיטים החמישי של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, בשנת 1962, לאחר שהוקלט בין השנים 1953–1961.

## רשימת רצועות

## קישורים חיצוניים

## הערות שוליים

קטגוריה:אלבומי אוסף של טוני בנט
קטגוריה:אלבומי אוסף באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
ליקריץ פיצה

**ליקריץ פיצה** (באנגלית: **Licorice pizza**) הוא סרט מסוג דרמה-קומדיה אמריקאי, שיצא לאור בשנת 2021. הסרט בוים על ידי פול תומאס אנדרסון.

הסרט מתרחש בשנות ה-70 ומספר את סיפור התאהבותם של גארי ולנטיין - תלמיד תיכון בן 15 בעל קריירת משחק ואלנה קיין - אישה בת 25 המתגוררת עדיין בבית הוריה.

הסרט קיבל שלוש מועמדויות בטקס האוסקר ה-94: לסרט הטוב ביותר, לבמאי הטוב ביותר, ולתסריט המקורי הטוב ביותר.

## שחקנים
* אלנה חיים (אלנה קיין) – בשנות ה-20 לחייה. גרה בבית הוריה.
* קופר הופמן (גארי ולנטיין) – נער בן 15 המתאהב באלנה
* שון פן – ג'ק הולדן, שחקן
* טום וייטס – רקס בלאו, במאי
* בראדלי קופר – ג'ון פיטרס, מפיק סרטים
* בני ספדי – ג'ואל וואקס, פוליטיקאי
* מאיה רודולף – גייל
* אמה דומון – ברנדה
* סשה ספילברג – סידני

## קישורים חיצוניים

* 

קטגוריה:סרטי 2021
פסגת לוסון (אנטארקטיקה)

**פסגת לוסון** או **פסגת לאוסון** (באנגלית: **Lawson Peak**) היא פסגה בחצי האי סטרשר, שבחוף המערבי של ארץ גרהאם, בחצי האי האנטארקטי שבאנטארקטיקה.

הפסגה ממוקמת 6 קילומטרים דרומית-מזרחית מכף אוונסן; מצידו הצפון מזרחי של מפרץ אוור.

גובהה של הפסגה 600 מטרים מעל פני הים; והיא הפסגה ה-4,484 בגובהה באנטארקטיקה.

## היסטוריה
### גילוי ומיפוי הפסגה

הפסגה צולמה האוויר על ידי האנטיג אירוסרוויירס בע"מ בעונת המחקר (הקיץ האנטארקטי) 1956–1957, ומופתה בהתבסס על תצלומי אוויר אלה על ידי סקר שטחי חסות איי פוקלנד.

### מקור השם

שמה של הפסגה ניתן לה בשנת 1960 על ידי הוועדה המייעצת למתן שמות אנטארקטיים מטעם בריטניה.

הפסגה נקראת על שם סר ארנולד לוסון (Arnold Lawson), רופא עיניים אנגלי אשר הפיתוחים שעשה בזכוכית צבועה תרמה לשיפור איכויות ההגנה לעיניים, בעת חבישת משקפי שלג.

## קישורים חיצוניים
* פסגת לוסון באתר הסקר הגאולוגי של ארצות הברית
* פסגת לוסון באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור פסגת לוסון
* מחשבון מרחקים - המרחק מפסגת לוסון לאתרים סמוכים
* מזג אוויר נוכחי עדכני בפסגת לוסון
** תחזית מזג אוויר עדכנית ארוכת טווח עבור פסגת לוסון

## הערות שוליים

לוסון
לוסון
אריה הורביץ

הרב **אריה לייב הלוי הורביץ** (1927 - ח' בשבט ה'תשס"ח, 15 בינואר 2008) היה דיין ישראלי, כיהן כדיין בבית הדין הרבני הגדול בין השנים 1990 ו-1997, ולפני כן כאב בית דין תל אביב.

## תולדות חייו
נולד ברפובליקת ויימאר ב-1927 לשרה וישראל מנחם הלוי הורביץ. עלה ארצה ב-1934.
למד בישיבת מרכז הרב. כמו כן, היה מקורב לרב יחזקאל אברמסקי (אביו של גיסו), למד עמו בחברותא במשך שנים רבות, נסמך להוראה מידיו והיה מבאי ביתו.

בשנת 1954 נישא לרבנית חיה רחל לבית שחור, בת לרב משה לייב שחור.

בשנת 1958 נבחר לדיין בבית הדין האזורי שנפתח בבאר שבע. בשנת 1961 עבר לבית הדין בתל אביב, ובמרוצת השנים הפך לאב בית דין תל אביב. בסוף שנת 1990 התמנה לבית הדין הרבני הגדול, שם כיהן עד לצאתו לגמלאות ב-1997.

נפטר בח' בשבט ה'תשס"ח, (15 בינואר 2008), ונקבר בבית הקברות של נציבי ישיבת פוניבז' בבני ברק.

## חיים אישיים
היה נשוי לרחל חיה, בתו של הרב משה לייב שחור, ולהם שישה ילדים. גיסו היה חבר הכנסת בנימין שחור.
התגורר בבני ברק.

## ספרו
* **[https://hebrewbooks.org/51222 לב אריה]** - פסקי דין. בני ברק תשס"ד.

## קישורים חיצוניים
* חלוקת רכוש בטרם גט, פסק דין מבית הדין הרבני הגדול, אתר דעת.
* ערעור על מתן היתר נישואין, פסק דין מבית הדין הרבני הגדול, אתר פסקדין.
* בית דין אזורי שאינו מסכים לתת זכות ערעור, פסק דין מבית הדין הרבני הגדול, אתר "פסקים".

## הערות שוליים

קטגוריה:אבות בית הדין הרבני בתל אביב
קטגוריה:דייני בית הדין הרבני הגדול
קטגוריה:בני ברק: רבנים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:בוגרי ישיבת מרכז הרב
קטגוריה:משפחת שחור
קטגוריה:אישים הקבורים בבית הקברות פוניבז'
קטגוריה:ישראלים שנולדו ב-1927
קטגוריה:ישראלים שנפטרו ב-2008
ג'ון פולארד סדון

**ג'ון פולארד סדון** (באנגלית: **John Pollard Seddon**; 19 בספטמבר 1827, לונדון – 1 בפברואר 1906) היה אדריכל בריטי שהתמחה בבניית כנסיות. הוא היה חבר במכון המלכותי לאדריכלים בריטים.

## ביוגרפיה
סדון נולד בלונדון, אביו היה נגר. לאחר סיום בית ספר פרטי הוא למד אדריכלות אצל תומאס דונלדסון.

סדון פתח משרד אדריכלות ביחד עם ג'ון פריצרד והם עבדו ביחד בשנים 1852–1863. הפרויקט הגדול באותה תקופה היה בנייה מחדש של קתדרלה בעיר לאנדף בוויילס.

בשנים 1884–1904 סדון עבד בשותפות עם ג'ון קרטר. בשנת 1904 סדון קיבל מינוי של אדריכל הבישופות של לונדון. באותה תקופה הוא התחיל בתכנון "עולמות האימפריה" בקרבת בנייני מנזר וסטמינסטר. הפרויקט היה אמור לכלול בין היתר מגדל בגובה של 167 מ'. בסופו של דבר לאור העלות הגבוהה הפרויקט הוקפא.

ג'ון פולארד סדון התמחה בכנסיות אך היה שותף גם לפרויקטים של בנייני האוניברסיטה בוויילס ואחוזות פרטיות. בין הכנסיות שהוא בנה כנסיית אנדרו הקדוש באדפורטון, כנסיית ניקולס הקדוש ביארמות', כנסיית קתרינה הקדושה בהרפורדשייר ועוד.

## גלריה

File:Ayotstpeterchurch2.jpg | כנסיית פיטר הקדוש
File:St Paul's Church, Grangetown.jpg| כנסיית פול הקדוש
File:Church of St John the Evangelist, Maindee, Newport (geograph 2940617).jpg | כנסיית ג'ון הקדוש
File:-2020-08-17 Minster Church of St Nicholas, Great Yarmouth, Norfolk.jpg | כנסיית ניקולס הקדוש
File:Drinking fountain commemorating Dante Gabriel Rossetti in Chelsea Embankment Gardens (geograph 3010659).jpg | מתקן שתייה בגן ציבורי


## קישורים חיצוניים

* ביוגרפיה

קטגוריה:אדריכלים בריטים במאה ה-19
קטגוריה:אדריכלים בריטים במאה ה-20
קטגוריה:אדריכלים נאו-קלאסיציסטים
קטגוריה:אנגלים
קטגוריה:בריטים שנולדו ב-1827
קטגוריה:בריטים שנפטרו ב-1906
Simple Life

"**Simple Life**" (בתרגום חופשי מאנגלית: **[[חיים פשוטים]]**) הוא שיר של המוזיקאי הבריטי אלטון ג'ון, שיצא לאור כסינגל הרביעי מתוך האלבום *[[The One (אלבום של אלטון ג'ון)|The One]]* (1992). הסינגל הגיע למקום ה־30 במצעד בילבורד הוט 100. הוא היה השיר ה־13 של ג'ון שהגיע למקום הראשון במצעד השירים העכשוויים למבוגרים של המגזין, מיקום בו שהה במשך שלושה שבועות. הוא הגיע למקום השלישי במצעד הסינגלים הקנדי של מגזין "RPM" ולמקום הראשון במצעד השירים העכשוויים למבוגרים של אותו מגזין, מקום בו שהה בו שלושה שבועות.

ההופעה של הסינגל בטופ־40 של מצעד בילבורד הוט 100 קבעה רצף של 24 שנים עם לפחות להיט אחד של ג'ון בטופ־40 של מצעד זה, ובכך שברה את השיא הוותיק הקודם של 23 שנים רצופות, שנקבע על ידי אלביס פרסלי ב־1977.

## רקע
האלבום *The One* הוא אלבום האולפן הראשון שהוציא ג'ון מאז נגמל מבולימיה ומהתמכרויותיו לסמים. כדי לצאת מהבועה שהרגיש שהיה נתון בה, החל ג'ון לעשות דברים בעצמו: הוא החל לעשות את שיחות הטלפון שלו, להזמין חדרים במלון, ואפילו לטפל בכלב. מלות השיר מהוות הצהרה על סגנון החיים החדש הזה, בו הוא נחוש שלא להדרדר חזרה לחיים של תלות ושל התמכרות.

את מלות השיר כתב ברני טופין, שרוב השירים שכתב לג'ון נוגעים רק באופן רופף בחייו של ג'ון עצמו, אם בכלל, אך ישנם שירים בודדים שקשורים יותר באופן ספציפי לחיי ג'ון, כמו השיר הזה.

## גרסת הסינגל לעומת גרסת האלבום
גרסת הסינגל שונה מגרסת האלבום המקבילה. לגרסת הסינגל מפעם יותר מהיר וקצב התופים בה מוגדר יותר. יש בה יותר מפוחית, פחות בס מסונתז, והיא משמיטה את הפזמון החוזר שלאחר הבית השני. היא קצרה ביותר מ־90 שניות מגרסת *[[The One (אלבום של אלטון ג'ון)|The One]]*: אורך גרסת האלבום הוא 6:25, בעוד שאורך גרסת הסינגל הוא 4:54.

## ביקורת
מארק קארו מ"שיקגו טריביון" תיאר את השיר כבעל "סחיפה דרמטית ועשירה". במגזין הכלל אירופי מוזיקה ומדיה כתבו על השיר: "איך הוא [ג'ון] מצליח לעשות את זה, לבוא עם שיר חזק פעם אחר פעם?.

## פורמטים והוצאות
רמיקס הסינגל "Simple Life" יצא בפורמטים הבאים: ויניל 7 אינץ', קלטת שמע, תקליטור וגרסת פרומו נדירה שיצאה ב־1992 לתחנות רדיו בלבד. גרסת הפרומו הנדירה הזאת, לרדיו בלבד, יצאה לפני גרסת התקליטור של הסינגל, הפסיקה להיות מודפסת ואזלה עוד לפני שיצאה לשוק. יתר על כן, היא הופצה לתחנות רדיו בערים מרכזיות בארצות הברית ולא בבריטניה, דבר שהופך אותה לנדירה ביותר.

## וידאו קליפ
את הווידאו קליפ לשיר ביים הבמאי האוסטרלי . בקליפ עתיר האפקטים נראה ג'ון שר ורוקד מתוך קובייה המוצבת במרכז של אצטדיון, תוך שהקובייה מסתובבת לאט ומסביב לה נערכים מיצגים שונים ומתחלפים.

## משתתפים
המידע נלקח מהערות האלבום.
* אלטון ג'ון – זמרה, פסנתר
* מארק טיילור – קלידים
* אדם סימור – גיטרה
* פינו פלדינו – גיטרה בס
* אולה רומו – תופים, כלי הקשה, תכנות תופים
* דייוויד ניקולס – טכנאות קול
* אנדי סטריינג' – עוזר טכנאי קול

## מצעדים
### מצעדים שבועיים

### מצעדים שנתיים

## קישורים חיצוניים

* 
* מלות השיר "Simple Life", באתר azlyrics.com

## ביאורים

## הערות שוליים

קטגוריה:שירי 1992
קטגוריה:סינגלים מ-1993
קטגוריה:שירי אלטון ג'ון
קטגוריה:שירים באנגלית
קטגוריה:סינגלים שהגיעו למקום הראשון במצעדי הבילבורד
קטגוריה:סינגלים שהגיעו למקום הראשון בקנדה
קרסון מקורמאק

**קרסון מקורמאק** (באנגלית: **Carson MacCormac**; נולד ב-21 באוקטובר 1999) הוא שחקן קנדי.

## ביוגרפיה
מקורמאק נולד וגדל בעיירה אוקוויל (אנ') באונטריו, קנדה. במהלך לימודיו בתיכון החל ללמוד משחק אך העדיף לשחק בייסבול.  הוא שיחק עבור Oakville A's, קבוצת ליגת הנוער המנוהלת על ידי איגוד הבייסבול. קרסון החל לשחק באופן מקצועי בערך ב-2016, 

## קריירה
מקורמאק ערך את הופעת הבכורה שלו כשחקן מקצועי וטלוויזיה ב-10 באפריל 2017, בפרק "You Don't Understand Me at All" של סדרת הטלוויזיה "Bellevue" . הוא ערך את הופעת הבכורה שלו בקולנוע כמה שבועות לאחר מכן בסרט הקצר "ידיים קרות" משנת 2017, בו גילם נער שהותקף מינית. 

בספטמבר 2018 ערך מקורמאק את הופעת הבכורה שלו בסרט העלילתי בדרמה העצמאית *Giant Little Ones*, שם גילם מתבגר, שנפגע מבריונות בשם מייקל. מאוחר יותר הוא הופיע בסרט "זומבי בגיל 17" ובשמונה פרקים של סדרת הטלוויזיה "Big Top Academy".

מקורמאק הופיע בסרט גיבורי העל של 2019 "שהאזאם" בתור ברט ברייר. הוא גם הופיע בסרט המדע הבדיוני הדיסטופי "Riot Girls" משנת 2019. 

בשנת 2020, הופיע בסדרת האימה המקורית של נטפליקס*, "October Faction"* ובעונה השנייה של הסדרה " המפתחות של משפחת לוק " המשודרת בנטפליקס בתור בנג'מין לוק ב-2021.

ביולי 2021, לוהק מקורמאק, לתפקיד בסרט "הנערה הכי בת- מזל בעולם". 

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:קנדים שנולדו ב-1999
הטבח בתיכון אוקספורד

ממוזער|ימין|תיכון אוקספורד
**הטבח בתיכון אוקספורד** היה אירוע ירי בבית ספר שהתרחש ב-30 בנובמבר 2021, בבית ספר תיכון "אוקספורד", בעיר אוקספורד שבפרוור דטרויט, מישיגן. בטבח נהרגו ארבעה תלמידים ונפצעו 7 אחרים, ביניהם מורה אחד. לאחר הטבח נעצר את'ן קרומבלי תלמיד כיתה ט' בן 15 החשוד בביצועו.

## סימנים מקדימים לרעיון לביצוע טבח בתיכון
לדברי הורה של תלמיד שנשאר בבית ב-30 בנובמבר, איומים על ירי המוני שהתרחש בבית הספר התיכון באוקספורד היו כבר לפני שהאירוע התרחש. מוקדם יותר באותו חודש, במעשה ונדליזם, ראש אייל הושלך מגג בית הספר, מה שגרם למנהלי בית הספר להודיע להורים שהם חוקרים שמועות על איום על בית הספר אך לא מצאו.

## הטבח
לפי הדיווח, את'ן קרומבלי השתמש באקדח חצי אוטומטי לירי. לאחר שהתרחש הירי, בית הספר ננעל. כמה תלמידים פונו לחנות מאייר הסמוכה. בשעה 12:55 שעון החוף המזרחי, המשטרה הגיעה לבית הספר לאחר שקיבלה כ-100 קריאות. היורה נעצר ללא פגע. במסיבת עיתונאים, סגן השריף של מחוז אוקלנד, מייקל מקייב, אמר כי החמוש "נכנע ללא כל בעיות".

## אחרי הטבח
שלושה תלמידים - מדיסין בולדווין, בת 17; טייט מיר, בן 16; והאנה סנט ג'וליאנה, בת 14 - נהרגו במקום, ושמונה אנשים נוספים, כולל מורה אחד, נפצעו.. ב-1 בדצמבר, תלמיד רביעי, ג'סטין שילינג בן ה-17, מת בבית החולים מפצעיו.

בערב 30 בנובמבר, מייקל מקייב, השריף של מחוז אוקלנד, אמר כי שניים מהפצועים היו בניתוח, במצב לא ידוע. שישה נוספים היו במצב יציב, ומורה אחד היה בין הפצועים. אקדח חצי אוטומטי מסוג SIG Sauer SP2022 בקוטר 9 מ"מ נמצא בידי החשוד; השריף של מחוז אוקלנד, מייקל בושארד, אמר כי אביו של החשוד רכש את האקדח ארבעה ימים לפני הירי. בהתבסס על תרמילים שנמצאו בבית הספר, הרשויות מאמינות כי נורו כ-15 עד 20 יריות.

הרשויות עצרו והגישו כתבי אישום נגד קרומבלי, כבגיר, בגין 24 סעיפי אישום, כולל רצח וטרור. קרומבלי הודה בכל האישומים באוקטובר 2022 ונידון בדצמבר 2023 למאסר עולם ללא אפשרות לשחרור על תנאי, ועוד 24 שנים.

הוריו של קרומבלי, ג'ניפר וג'יימס קרומבלי, הואשמו בהריגה ברשלנות משום שלא הצליחו לאבטח את האקדח ששימש בירי. לאחר שלא התייצבו להעמדתם לדין, שירות המרשלים של ארצות הברית פתח במצוד אחריהם, והם נתפסו ונעצרו בדטרויט. בני הזוג קרומבלי נשפטו והורשעו בנפרד בארבעה סעיפי הריגה ברשלנות, ונידונו במשותף ב-9 באפריל 2024, לעונש המרבי המותר - 15 שנות מאסר, עם אפשרות לשחרור על תנאי לאחר 10 שנים.

### תגובות
נציגת המחוז ה-8 של מישיגן בבית הנבחרים האמריקאי אליסה סלוטקין, שהמחוז שלה כולל את תיכון אוקספורד, צייצה לאחר הירי, וכינתה אותו "יום אפל וכואב למישיגן".

מושלת מישיגן, גרטשן ויטמר, אמרה בהצהרה כי היא "הרוסה למען התלמידים, הצוות והמשפחות" של בית הספר, וכינתה את אלימות הנשק "משבר בריאות הציבור".

נשיא ארצות הברית ג'ו ביידן אמר לאחר הטבח: "לבי עם המשפחות הסובלות את האבל הבלתי נתפס".

## קישורים חיצוניים
* 

## הערות שוליים

קטגוריה:רצח המוני
תיכון אוקספורד
קטגוריה:ארצות הברית: פיגועי ירי
קטגוריה:התקפות על בתי ספר בארצות הברית
קטגוריה:רצח ילדים בארצות הברית
קטגוריה:מישיגן: היסטוריה
קטגוריה:2021 בארצות הברית
קטגוריה:ירי המוני בארצות הברית
אייזק קרגטן

**אייזק קרגטן** (באנגלית: **Isaac Kragten**; נולד ב-16 במאי 2002) הוא שחקן קנדי, המוכר מתפקידו בתור הסוכן אוטיס בסדרת הילדים "Odd Squad" (2016–2019), בעבורו זכה בפרס אמי לבידור בשעות היום לשחקן מצטיין בתוכנית ילדים.

## ראשית חייו
קרגטן נולד ביישוב הקהילתי קלדוניה, אונטריו, קנדה, הבן האמצעי מתוך שלושה ילדים; יש לו אח גדול ואחות קטנה, האטי קרגטן (אנ'), שחקנית ומדבבת שהופיעה ודיבבה בסדרות טלוויזיה רבות בהן "סנופי בחלל: החיפוש אחר חיים" ו"אבי האטצ'ר".

## קריירה
קרגטן התגלה בתחרות ריקוד כאשר שופט בתחרות הציע לקרגטן סוכן. הוא החל את קריירת המשחק שלו ב-2015 כשהופיע בפרק של הסדרה "רוקי בלו". מאוחר יותר הופיע קרגטן בתור הסוכן אוטיס לצד אנה קאת'קארט כסוכנת אולימפיה בסדרה הקומית החינוכית "Odd Squad" ששודרה בערוץ PBS. הוא שיחזר את תפקידו כסוכן אוטיס בסרט הקולנוע "Odd Squad: The Movie".

ביולי 2021, פורסם שקרגטן לוהק לתפקיד בסרט הקולנוע "הנערה הכי בת-מזל בעולם".

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:זוכי פרס אמי לבידור בשעות היום
קטגוריה:קנדים שנולדו ב-2002
Christmas Isn't Canceled (Just You)

**** (בעברית: **חג המולד לא בוטל (אלא אתה)**) הוא שיר שהוקלט על ידי הזמרת-יוצרת האמריקאית קלי קלרקסון, מתוך אלבום האולפן התשיעי שלה, **. השיר יצא לאור ב-23 בספטמבר 2021, על ידי חברת התקליטים אטלנטיק רקורדס, כסינגל המוביל מהאלבום.

השיר הגיע למקום השמיני במצעד השירים העכשוויים למבוגרים.

## רקע וכתיבה
השיר נכתב על ידי קלי קלרקסון, ג'סי קולינס וג'ייסון הלברט והופק על ידי ג'ייסון הלברט וג'וזף טראפנס. לאחר יציאת אלבום האולפן השישי שלה ואלבום חג המולד הראשון *[[Wrapped in Red]]* ב-2013, קלרקסון המשיכה להוציא שירי חג כדוגמת "Christmas Eve", "Under the Mistletoe" (ביחד עם ברט אלדרדג' וגרסת כיסוי ל-"Wintersong" של שרה מקלכלן) ו-"All I Want for Christmas Is You" של וינס ואנס & דה ואליאנטס.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.5 מיליון השמעות.

## הוצאה וקידום
"" הופץ על ידי אטלנטיק רקורדס ב-23 בספטמבר 2021, כסינגל המוביל מאלבום האולפן התשיעי שלה ומאלבום חג המולד השני שלה. ב-17 בספטמבר 2021, היא שיתפה תצוגה מקדימה של מילות השיר בחשבונות המדיה החברתית שלה. לאחר מכן, עלה לרשתות הזרמות המוזיקה השונות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קלי קלרקסון
קטגוריה:שירים באנגלית
קטגוריה:שירים שנכתבו על ידי קלי קלרקסון
קטגוריה:שירי חג המולד
קטגוריה:שירים על כאב לב
קטגוריה:סינגלים בהוצאת אטלנטיק רקורדס
עת לאהוב ועת למות

**עת לאהוב ועת למות** (באנגלית: **A Time to Love and a Time to Die**) הוא סרט מלחמה ודרמה רומנטית אמריקאי משנת 1958, בבימויו של דאגלס סירק ובכיכובם של ג'ון גאווין וליזלוט פולבר.

התסריט נכתב על ידי אורין ינינגס ואריך מריה רמארק והוא מבוסס על הרומן של רמארק "Zeit zu leben und Zeit zu sterben" משנת 1954 המתאר את קורותיו של חייל גרמני בחזית הרוסית במלחמת העולם השנייה שמגלה רגשות אנושיים וכן את הסבל של האזרחים הגרמנים בעורף.

רמארק היה מוחרם על ידי הנאצים ששרפו את ספריו. הוא ברח עם עליית היטלר לשלטון ואחותו הוצאה להורג על ידי הנאצים באשמת בגידה. הוא מופיע בסרט בתפקיד של פרופסור שמסתתר מאימת הגסטפו.

המועצה לביקורת סרטים ומחזות פסלה ב-1958 את הסרט להקרנה בטענה שהוא מציג רק את סבלו של העם הגרמני ואין בו דבר על הסבל האיום שהם גרמו לעמים אחרים בכלל וליהודים בפרט. הפסילה עוררה גלי ביקורת בישראל ומחוצה לה, אך לאחר מספר שנים עם הפשרת היחסים עם גרמניה והעם הגרמני, הותר הסרט להקרנה בישראל וב-1962 תורגם הספר לעברית.

הסרט היה מועמד לפרס אוסקר למיקס הסאונד הטוב ביותר ולפרס דוב הזהב.

ג'ון גאווין זכה בפרס גלובוס הזהב לשחקן חדש ומבטיח ביותר.

## תקציר עלילה
1944, הצבא הגרמני נסוג בחזית הרוסית. ארנסט גרייבר (ג'ון גאווין) מקבל פקודה להצטרף לחוליית הוצאה להורג של שבויים רוסיים ומתקשה ללחוץ על ההדק.

הוא מקבל חופשה של שלושה שבועות ומגיע לעיר מגוריו שרוב בתיה הרוסים וצופרים מופעלים מדי פעם לפני הפצצות מהאוויר. הוא יושב במקלט ביחד עם אזרחים וכואב את סבלם. גרייבר מחפש את ביתו אך מוצא אותו הרוס ומתחיל לברר בקשר להוריו.

הוא פוגש ברחוב את חברו מהלימודים אוסקר בינדינג (טאייר דוד) שהוא כעת קצין גבוה באס אס שמזמין אותו לביתו המפואר ומנסה להרשים אותו במשקאות, אוכל יקר ונערת ליווי ומציע לו לגור בדירתו. גרייבר פוגש שם את קצין האס אס היינה (קורט מייזל) שמספר לו על "חוויותיו, במחנה השמדה. גרייבר מעדיף לגור במעון לחיילים שם הוא פוגש את רויטר (קינן ווין) שמצייד אותו במדי קצין וממליץ על מסעדה יוקרתית.

גרייבר מחפש את ד"ר קרויז שטיפל בהוריו אך מוצא את בתו אליזבת (ליזלוט פולבר) שמגלה לו כי אביה נלקח למחנה ריכוז. גרייבר מזמין אותה למסעדה יוקרתית אך הסעודה נקטעת בשל הפצצה כבדה שמאלצת אותם לרוץ למקלט. ההפצצה זורעת הרס רב בעיר.

גרייבר נפגש עם מורו פרופסר פולמן (אריך מריה רמארק) שמסתתר מאימת הגסטפו ביחד עם פליט גרמני בשם ג'וזף (שארל רנייה). פולמן מספר לו על עריצות המשטר הנאצי. הידידות בין גרייבר ואליזבת מתהדקת והם מחליטים להתחתן. הם נבדקים בגסטפו ומקבלים אישור אף על פי שאביה במחנה ריכוז.

אליזבת מקבלת אחר כך זימון לגסטפו אך גרייבר מגיע במקומה וקצין הגסטפו (קלאוס קינסקי) מוסר לו קופסה עם אפר אביה "שמת בנסיבות טבעיות".

גרייבר חוזר לחזית ויחידתו נמצאת בנסיגה. הוא מתבקש לירות בשבויים אך מסרב. חייל אחר, שטיינברנר (בנגט לינדסטרום), עומד לירות בהם אך גרייבר הורג אותו ומשחרר את השבויים. הוא נפנה לקרוא מכתב מאליזבת המבשרת לו שהיא בהריון אבל אחד השבויים שנטל את רובהו של שטיינברנר, הורג אותו.

## צוות השחקנים

## קישורים חיצוניים

*עת לאהוב ועת למות, באתר TCM
*תיק המועצה לביקורת סרטים-עת לאהוב ועת למות, באתר ארכיון המדינה

## הערות שוליים

קטגוריה:סרטי 1958
קטגוריה:סרטים אמריקאיים
קטגוריה:סרטים באנגלית
קטגוריה:סרטי מלחמת העולם השנייה
קטגוריה:סרטי מלחמה
קטגוריה:סרטי דרמה רומנטית
קטגוריה:סרטי אולפני יוניברסל
קטגוריה:סרטים אנטי-מלחמתיים
קטגוריה:סרטים מבוססי ספרים
קטגוריה:סרטי דאגלס סירק
רובין דה חסוס

**רובין דה חסוס** (בספרדית: **Robin de Jesús** נולד ב-21 באוגוסט 1984) הוא שחקן קולנוע, טלוויזיה ותיאטרון אמריקאי, אשר היה מועמד לשלושה פרסי טוני. 

## ביוגרפיה
רובין דה חסוס נולד בנורווק, קונטיקט.

## קריירה
תפקידו הגדול הראשון בסרט העצמאי "קאמפ" משנת 2003, בו גילם נער הומוסקסואל שחוטף מכות מפני שהוא לובש שמלה לנשף. הסרט בו כיכבה גם אנה קנדריק הפך לסרט קאלט בקרב חובבי תיאטרון מוזיקלי ובני נוער שהתחברו לנושא. 

דה חזוס ידוע כמי שגילם את סוני במחזמר "שכונה על הגובה", שהוצג בברודוויי,  עליו קיבל מועמדות לפרס טוני. בשנת 2010, הוא הצטרף לצוות השחקנים של המחזה כלוב העליזים בתור ג'ייקוב, עוזר הבית החצוף, עליו קיבל מועמדות השנייה שלו לפרס הטוני.  ההפקה נפתחה בתיאטרון לונגקר ב-18 באפריל 2010. דה חסוס עזב את ההפקה ב-13 בפברואר 2011, הוחלף בווילסון ג'רמיין הרדיה .  דה חסוס גילם את באק בהפקת ברודוויי של המחזמר מרשעת  בתיאטרון גרשווין. בשנת 2019, הוא קיבל מועמדות שלישית לפרס טוני, בקטגוריית שחקן המשנה הטוב ביותר בהצגה, על תפקידו במחזה הנערים בחבורה. 

בשנת 2021 שיחק את דמותו של מייקל בסרט הדרמה המוזיקלי "טיק, טיק... בום!" שביים לין-מנואל מירנדה לשירות הזרמת המדיה "נטפליקס", ומבוסס על המחזמר הסמי-אוטוביוגרפי באותו השם מאת ג'ונתן לארסון.

## חיים אישיים
רובין הוא גיי 

## פילמוגרפיה
### קולנוע

### טלוויזיה

### תיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:שחקנים הומוסקסואלים
קטגוריה:שחקנים להט"בים אמריקאים
קטגוריה:אמריקאים ממוצא פוארטו ריקני
קטגוריה:אמריקאים שנולדו ב-1984
ולדימיר טריאפיצין

**ולדימיר טריאפיצין** (ברוסית: **Владимир Александрович Тряпицын**; נולד ב-26 ביולי 1928, לנינגרד) היה אנטומולוג רוסי. טריאפיצין כתב כ-350 מאמרים וספרים וגילה כ-240 מינים.

## ביוגרפיה
ויקטור טריאפיצין נולד בלנינגרד ובשנת 1947 סיים בהצטיינות בית ספר עירוני בפרבברי מוסקבה. בשנים 1947–1952 הוא למד באקדמיה למדעי החקלאות וסיים אותה עם הצטיינות בהתמחות בצמחים.

בשנת 1955 הוא סיים עבודת הדוקטורט והמשיך לעבוד במכון לזואולוגיה בלנינגרד.

טריאפיצין חקר את דבוראים. לצורך המחקר הוא סייר ברחבי ברית המועצות וביקר בווייטנאם ומקסיקו. בשנת 1963 הוא תיאר מחלקה חדשה של דבוראים על בסיס חקר ענבר. באותה שנה הוא תיאר לראשונה את אוביאוס. בשנת 1966 טריאפיצין חקר את הדבוראים בישראל בסיורו שנמשך חודשיים.

בשנת 1973 הסדיר את הטקסונומיה של Encyrtidae.

בשנת 1978 הוא נבחר לוועידה בין-לאומית לטקסונומיה והיה חבר ועדה במשך 15 שנים. בכל התקופה, שלטונות ברית המועצות נתנו לו להשתתף בישיבות הוועדה רק פעם אחת.

בשנת 1989 טריאפיצין פרסם ספר על דבוראים ו-Encyrtidae שכלל בין היתר תיאור של 1089 מינים.

בשנים 1995–2003 טריאפיצין התגורר במקסיקו והיה פרופסור באוניברסיטה שבטמאוליפס.

טריאפיצין תיאר לראשונה כ-240 מינים. מספר מינים נקראו על שמו (Trjapitzinellus, Trjapitzinia, Trjapitzinichus Kostjukov ועוד).

## קישורים חיצוניים
* עבודות של טריאפיצין
* קורות חיים 

קטגוריה:אנטומולוגים
קטגוריה:מדענים רוסים
קטגוריה:רוסים שנולדו ב-1928
סטארה נובה ואניה

**סטארה נובה ואניה** (במקדונית: **Стара нова бања**), המוכר גם בשם **חמאם אסקי-יאני** (במקדונית: **Ески-јени амамот**), הוא חמאם טורקי שנמצא בבזאר הישן בסקופיה, ליד אוניברסיטת סקופיה, מסגד סולטאן-מוראטובה ומגדל השעון.

## היסטוריה
החמאם נבנה במהלך המאה ה-15 או ה-16. ברעידת האדמה של 1963, החלק הקדמי של החמאם נהרס. כיום, הריסות החמאם משמש כאנדרטה תרבותית במקדוניה הצפונית.

## ארכיטקטורה
ידוע שהחמאם היה די גדול והשתייך לקבוצת החמאמים הבודדים שנבנו על ידי האימפריה העות'מאנית. במראהו המקורי, הייתה למבנה כיפה גדולה, המונחת מעל גג מתומן, שבנוי מלבנים. בראש הכיפה, היה מגדלור ששימש להארת חדר ההלבשה, שהואר גם דרך החלונות שהוצבו בחזית הדרומית והמערבית של החדר. באמצע הבניין, הייתה מזרקה. משרידי הקירות, ניתן לראות שהמבנה היה מעוטר נטיפים.

## ראו גם
* הבזאר הישן (סקופיה)
* חמאם דאוט-פאשין
* חמאם צ'יפטה
* חמאם גולצ'ילר

## קישורים חיצוניים

## הערות שוליים

קטגוריה:הבזאר הישן (סקופיה)
קטגוריה:סקופיה: מבנים
קטגוריה:מבני חמאם
ﻻ

**ﻻ** (**לאם אליף** או **לאמאליף**) היא ליגטורה של האותיות לאם ואליף באלפבית ערבי. צירוף האותיות לאם ואליף כתוב תמיד בקשירה, אך במקרים מסוימים ובווריאציות של הקשירה לפעמים לא נעשה שימוש, כמו בקליגרפיה ערבית כלשהי.
ממוזער|250x250 פיקסלים| איות נכון (למעלה) ושגוי (למטה)

## תצורות נוספות
לעיתים הלאם-אליף מופיעה יחד עם המזה בתצורת ﻷ/ﻹ/ﻸ/ـﻺ.

בנוסף, לעיתים היא נכתבת בתוספת וסלה, בתצורת ﻵ/ـﻶ.

## ראו גם

* אל הידיעה
* אליף
* אליף מקצורה
* ﭏ
## קישורים חיצוניים

קטגוריה:אלפבית ערבי
קטגוריה:ליגטורה
תקליט צדקה

**תקליט צדקה** או **סינגל צדקה** הוא שיר שמוקלט על ידי מוזיקאי/ם, שרוב ההכנסות או כל ההכנסות ממנו נתרמות לעמותה או למטרות צדקה ייעודיות.

הסינגל "Bangla Desh" של ג'ורג' הריסון שיצא בשנת 1971 הוכר כתקליט הצדקה הראשון אי פעם. מטרתו הייתה לסייע לאחר ציקלון בולה שאירע ב-1970 ומלחמת העצמאות של בנגלדש. הכסף שגויס נתרם ל-UNICEF, וכך גם ההכנסות מקונצרט הצדקה של הריסון (גם הוא הראשון מסוגו) שנערך במדיסון סקוור גארדן, ניו יורק. הדבר תואר כ"דרך להשתמש בכישרון אמנותי כאמנות לצדקה".

חלק מתקליטי הצדקה המוקדמים הופצו כחלק מקונצרט המוזיקה של UNICEF שאירע בינואר 1979, עם "Chiquitita" של אבבא ו-"Too Much Heaven" של בי ג'יז; הם הופצו כסינגלים וכל הרווחים מהם הועברו ל-UNICEF. השיר "" שהוקלט על ידי באנד אייד והופץ בנובמבר 1984 חולל מהפכה שהובילה לשירי צדקה רבים לצאת בהמשך שנות ה-80 ועד היום.

בארצות הברית, תקליט הצדקה "We Are the World" הפך לאחד מהשירים המצליחים ביותר במדינה בשנים בה יצא, והגיע למקום הראשון במצעד הבילבורד הוט 100. בממלכה המאוחדת, מופצים תקליטי צדקה לעיתים קרובות, כדוגמת "Times Like These" (2020), "Better in Time" (2008), "Sing" (2007) ו-"The Saints Are Coming" (1978).

## תקליטי צדקה בולטים
תקליטי צדקה ידועים מפורטים להלן בסדר כרונולוגי, בחלוקה לפי עשורים.
### 1970

### 1980

### 1990

### 2000

### 2010

### 2020

## ביאורים

## הערות שוליים

קטגוריה:שירי צדקה
קטגוריה:רשימות בנושא מוזיקה
ג'ואנה מרי בויס

**ג'ואנה מרי בויס** (באנגלית: **Joanna Mary Boyce**; 7 בדצמבר 1831 – 15 ביולי 1861) הייתה ציירת בריטית הקשורה לאחוות הפרה-רפאליטית. היא הפיקה יצירות מרובות עם נושאים היסטוריים, דיוקנאות וחיברה ביקורת אמנות בתגובה לבני דורה. היא הייתה אחותו של הצייר ג'ורג' פרייס בויס.

## ביוגרפיה
ג'ואנה מרי בויס, נולדה בלונדון הייתה בתם של ג'ורג' בויס, סוחר יין שעבר לתעסוקה בתחום הפיננסים ואשתו אן.
ממוזער|אלגיבה, 1855
תמיכה מאביה ואחיה הגדול ג'ורג' פרייס בויס עזרה לג'ואנה מרי בויס להשיג חינוך מוקדם וקפדני באמנויות החזותיות. היא החלה לימוד רשמי של רישום עוד בגיל אחת עשרה ומילאה מספר ספרי סקיצות כנערה צעירה. בגיל שמונה עשרה היא נכנסה לאקדמיה לאמנות של קארי, ולאחר מכן התאמנה אצל ג'יימס מתיוס ליי, בבית הספר שלו ברחוב ניומן, לונדון. ב-1855 היא יצאה לנסיעה ממושכת לפריז, שם למדה באטלייה של תומאס קוטיר.

## קריירה
בויס הציגה לראשונה את יצירות האמנות שלה בפומבי בשנת 1855 באקדמיה המלכותית. הציור שלה "אלגיבה" זיכה את בויס בהערצה של מבקרים כמו ג'ון ראסקין ופורד מדוקס בראון. בציור בויס תיארה את הדוגמנית ליזי רידלי כגיבורה טרגית מהאגדה ההיסטורית האנגלו-סכסית, אולי בהשראת התקדים של הצייר הפרה-רפאליטי ג'ון אוורט מיליי שצייר את אלגיבה שמונה שנים קודם לכן.

בעקבות תערוכתה הראשונה, המשיכה בויס לשאוף למצוינות אמנותית באמצעות רישום נרחב ונסיעות בינלאומיות לצפייה באמנות. היא בילתה את 1857 באיטליה, ובדצמבר אותה שנה נישאה לצייר מיניאטורות הנרי טנוורת' וולס ברומא. בויס ניצלה את זמנה באיטליה כדי לעבוד על ציורים כמו "מסע הצלב של הבנים" ודיוקן של אישה ונציאנית. בנוסף לפרקטיקה האמנותית שלה בתקופה זו, בויס גם המשיכה בביקורת וניתוח יצירות האמנות של בני דורה. בויס פרסמה חלק מהניתוח הזה ב"סאטרדיי ריוויו", שבו היא שיבחה את הכנות והעקרונות של תנועת האמנות הפרה-רפאליטית, וציינה את ההשפעה החיובית של ג'ון ראסקין על עולם האמנות האנגלי.

## שנים אחרונות
עבודותיה המאוחרות יותר של בויס כוללות ראש אישה מולאטית, דיוקן של מהגרים מג'מייקה והדוגמנית של האמנים הפופולריים פאני איטון.

בויס מתה ב-15 ביולי 1861, לאחר לידת בנה השלישי.

הציור האחרון שהושלם שלה, "ציפור אלוהים", נשאר על כן הציור שלה.

## מורשת
בזמן מותה, בני דורה כתבו על כישרונה של בויס כאמנית: דנטה גבריאל רוזטי תיאר אותה כ"אישה מוכשרת להפליא",  ובהספד אחר כינו אותה "גאונית". 

מבקרים מאוחרים יותר ציינו כי המוניטין של בויס נפסק עם מותה המוקדם, אך האמנות שלה מודגשת עוד בתערוכות בהווה. תערוכה מוקדמת אחת לאחר מותה נערכה בטייט ב-1935. יצירות אמנות נבחרות של בויס, יחד עם דיוקנאות שלה ושל נשים אחרות בעלות משמעות לתנועה הפרה-רפאליטית, הוצגו בגלריית הפרוטרטים הלאומית בלונדון ב-2019 בתערוכה שכותרתה "אחיות פרה-רפאליטיות". לא כל יצירות האמנות של בויס שרדו, שכן חלקן נהרסו בהפצצות במהלך מלחמת העולם השנייה.

## גלריה

File:Boyce Joanna The Departure.jpg

File:Boyce joanna sidneywells1855 oc tate.jpg

File:Boyce bird of god 1861 0c.jpg

File:Boyce Joanna Mrs. Edwards.jpg


## קישורים חיצוניים

## הערות שוליים

קטגוריה:ציירות בריטיות
קטגוריה:ציירים בריטים
קטגוריה:בריטיות שנולדו ב-1831
קטגוריה:בריטים שנולדו ב-1831
קטגוריה:נפטרות ב-1861
קטגוריה:בריטים שנפטרו ב-1861
ראלי דקר 2022

**ראלי דקר 2022** הוא מרוץ הראלי ה-44 במסגרת אירועי ראלי דקר. המרוץ התקיים בין התאריכים 1 בינואר עד 14 בינואר 2022 ברחבי ערב הסעודית. נאסר אל-עטיה ניצח את המרוץ בקטגוריית המכוניות. קבוצת אאודי התחרתה עם אאודי RS Q טרון, מכונית חשמלית.

## מסלול
מתחרים רבים שהשתתפו במרוץ בשנה הקודמת העבירו ביקורת על כך במרוץ היו יותר מידי סטייג'ים בשטחים סלעיים, שגרמו לבלאי מוגבר של הצמיגים ולתקרים רבים. רק מיעוט של הסטייג'ים התקיים בסביבה חולית, שהייתה מאפיין מרכזי של המרוץ בשנים קודמות. בעקבות הביקורות הוצג מסלול חדש שכולל יותר סטייג'ים חוליים. אורך המסלול הכולל הוא כ-4,000 ק"מ, תחרותיים וכ-2,500 עד 3,000 ק"מ של קטעים מקשרים.

## משתתפים
750 רוכבים, נהגים ונווטים נרשמו למרוץ. 209 מתוכם משתתפים בפעם הראשונה ו-130 משתתפים בפעם העשירית ומעלה (לג'נדס). 60 נשים נרשמו למרוץ. בנוסף, 315 נהגים ונווטים נרשמו למרוץ הדקר קלאסיק (מיועד למכוניות ומשאיות בנות 30 שנה ומעלה).

### מספר משתתפים

## תוצאות
### מנצחי מקטעים

### תוצאות מקטעים
#### אופנועים

#### טרקטורונים

#### מכוניות

#### לייט פרוטו

#### SSV

#### משאיות

## קישורים חיצוניים

## הערות שוליים

קטגוריה:תחרויות ספורט מוטורי ב-2022
קטגוריה:ערב הסעודית: ספורט מוטורי
קטגוריה:ראלי דקר